כל עוד 
ילד הולך לו ברחוב; בבוקר בהיר של תשרי; אל בית הספר שוב יוצאים הילדים; גבר הולך אחריו; משגיח, רואה - לא - נראה; ורק אחר כך הוא עומד שם ורואה; איך עוד שנה פה נפתחת; כמו כל שנה, בסתיו,; איך בן הולך לו לבד; ואב בעקבותיו; גבר רואה בחשאי; איך בנו נכנס לכיתה; גבר עומד כמו ילד שנשאר בחוץ; וכבר שרים שם בפנים; שיר של שנה חדשה; הו איך הכל מתחיל פה שוב מהתחלה -; שוב הם שרים על הגשם; שוב הם שרים על סתיו; ועל הלוח עולות שוב אותיות הכתב; (א.ב.ג.ד.ה.ו.ז.ח.ט.י.כ.ל.מ.נ.ס.ע.פ.צ.ק.ר.ש.ת.); גבר באמצע הבוקר; גבר בלב חייו; על יד גדר של בית ספר לבדו ניצב; והוא זוכר שאביו; פעם הלך אחריו; הוא מנסה לשמוע את קול צעדיו; אך הילדים עוד שרים; שיר על יורה וחצב,; וגם שפתיו של גבר לוחשות עכשיו:; גם אם אלך בגיא צלמוות; הן לא אירא,; גם אם אפול פתאום; יאמר לבי שירה; כל עוד עולה הבוקר; כל עוד נכתב הלוח; כל עוד הולך לו בן; ואב בעקבותיו; כל עוד שרים הילדים; על שנה חדשה; כל עוד הכל מתחיל פה שוב מהתחלה; כל עוד הים מתעורר; כל עוד הרוח עולה; כל עוד על שחור הלוח; תתנוסס מילה; 